text: 41-årig cyklist død efter uheld 
  07 marts 2015 kl. 16.47
  En 41-årig mand fra Aabenraa-området er død af sine kvæstelser. Den 3. marts mistede han herredømmet over sin cykel og blev ramt af kassevogn.
  Syd- og Sønderjyllands politi oplyser, at manden døde på sygehuset. Han blev hårdt kvæstet den 3. marts da han mistede herredømmet over sin cykel og kørte ud foran en kassevogn med anhænger ført af to håndværkere. 
  Den 41-årige røg ind mellem bilen og anhængeren og blev slæbt næsten 50 meter.
  Ulykken skete Årslev Skovvej, Rødekro. Her går vejen stejlt nedad og den var den dag meget glat efter et haglvejr. Det lykkedes ikke for den 41-årige at få styr på sin cykel inden han kom ud på Aabenraavej, hvor kassevognen kom kørende.
  Den 41 årige mand, som blev  kvæstet ved et færdselsuheld på Årslev Skovvej, Rødekro, den 3. Marts ,døde i går på hospitalet. #politidk
  
  
  